Martti Vainio

Martti Olavi Vainio (født 1950) er en finsk tidligere langdistanseløper. I 1978 vant han gullmedalje på 10 000 meter under EM i Praha. Fire år senere vant han bronsemedalje på samme distanse under EM i Athen. Under VM i 1983 tok han bronsemedalje på 5000 meter.

I OL i 1984 passerte han målsnøret som andremann på 10 000 meter, men ble tatt for bruk av anabole steroider, og mistet sølvmedaljen.news24.com: «Olympic doping's list of shame»  Tidligere samme år testet han positivt under Rotterdam Maraton, men dette ble dekket over. Han brukte Primobolan, et muskel oppbyggende stoff for å innhente seg bedre etter store treningsmengder. Alberto Cova var beviselig også dopet under løpet.

Opprinnelig ble Vainio utestengt på livstid, men etter at det nasjonale finske friidrettsforbundet anket avgjørelsen, ble utestengelsen redusert til 18 måneder. I VM i 1987 i Roma gjorde han et lite vellykket comeback. Han var i ferd med å fullføre en svak 10 000 meter, men gav seg en runde før mål, etter at kommisjonærene fortalte at han var kommet i mål.

Vainio har satt verdensrekorder for veteraner på både 3000 meter (8.05,08 minutter) og 10 000 meter (28.38,58 minutter).

Vinnertiden under EM i 1978, 27.30,99 minutter, er fortsatt finsk rekord og mesterskapsrekord. Han har en personlig rekord på 3000 meter med tiden 7.44,42 sekunder (1984) og på 5000 meter med tiden 13.16,57 (1983). Hans personlige rekord på 5000 meter er likevel 13:16:58 satt på Bislett i 1984. Nummer to etter Fernando Mamede. 

 Referanser 

 Eksterne lenker 


Kategori:Finske langdistanseløpere
Kategori:Europamestere i friidrett
Kategori:VM-bronsemedaljevinnere i friidrett for Finland
Kategori:Deltakere for Finland under Sommer-OL 1976
Kategori:Friidrettsutøvere under Sommer-OL 1976
Kategori:Deltakere for Finland under Sommer-OL 1980
Kategori:Friidrettsutøvere under Sommer-OL 1980
Kategori:Deltakere for Finland under Sommer-OL 1984
Kategori:Friidrettsutøvere under Sommer-OL 1984
Kategori:Deltakere for Finland under VM i friidrett 1983
Kategori:Dopingsaker i friidrett
Kategori:Personer fra Fredrikshamn
Kategori:Finske mestere i friidrett